You are here: Home » Content » Kuns en Kultuur Graad 9 » Die invloed van tegnologie op die verspreiding van musiek
DIE INVLOED VAN TEGNOLOGIE OP DIE VERSPREIDING VAN MUSIEKMUSIEKAktiwiteit 1Om te kan verduidelik hoe tegnologie musiek t.o.v. verspreiding beïnvloed het?[lu 4.3]Stel die volgende prentjie aan jouself voor terwyl jy na Eine Kleine Nachtmusik luister: Dit is die 18de eeu in Europa. Die wonderkind, Mozart (13), se musiek maak opslae. Hy komponeer musiek en tree self ook op. Sou jy na sy musiek kon luister? Indien wel, hoe sou dit moontlik wees?Vergelyk dit met vandag. Noem die tegnologiese uitvindings wat dit moontlik maak om vandag na enige musiek te luister.Hoe is musiek sedert die begin van die 20ste eeu versprei?Bladmusiek Langspeelplaat kassetbandjie Video MP 3 Solus Sewe CDHoe het tegnologie musiek t.o.v. instrumente beïnvloed?Sedert die ontstaan van die heel eerste musiekinstrument, is daar ‘n belangrike skakel tussen musiek en tegnologie. Luister na die volgende drie gedeeltes om die verskil in klank te ervaar:Klavesimbel-musiek uit die 17de eeu (Barokperiode) van JS BACH Klavier-musiek van F CHOPINDie klavier ontwikkel uit die klavesimbel en bereik sy hoogtepunt in die Romantiese periode (1800 -1900). Een van die belangrikste tegnologiese ontwikkelinge t.o.v. die klavier is dat die instrument crescendo en diminuendo kan produseer (geleidelik harder en sagter), asook die ontwikkeling van die pedaal wat dit moontlik maak om klanke te verbind. Poème Électronique van Edgar VarèseSedert 1950 is dit elektroniese instrumente, veral instrumente met versterkte klank soos bv. die elektriese ghitaar en elektriese klavier wat op die voorgrond tree. Met die ontwikkeling van elektroniese- en rekenaartegnologie, stel dit die komponis in staat om beide komponis, sowel as uitvoerder te wees. Opnames word gemaak in studio's wat toegerus is met o.a. bandmasjiene, sintetiseerders, rekenaars en toestelle om klank te meng en te filtreer. Dit stel die komponis in staat om ’n geweldige breë spektrum van klank te ontgin.Kan jy die volgende herken?KlokkeSirenesStilteMasjiengeluideStemme DieregeluideElektroniese klankeAktiwiteit 2 (groep)Om die volgende aanhaling te kan debatteerFigure 1Een van die mees eksperimentele klassieke komponiste van die 20 ste eeu is gewis John Cage. Sy bekendste (of is dit dalk befaamste?) komposisie is 4’ 33”. (1952).Kom ons voer hierdie werk uit!Een leerder hanteer die bandmasjien. Een leerder neem die tyd op – die opname moet presies 4’33” wees. Een leerder gaan stelling inneem voor ‘n instrument (byvoorbeeld 'n klavier) sonder om te speel! Die persoon is die uitvoerder. Die res van die klas is die gehoor wat luister! Die onderwyseres is die dirigent en dui aan presies wanneer die opname begin en eindig.Goed: 1.....2......3......begin!1 sekonde, 2 sekondes ............................................................................ ............................................4 minute 30 sekondes, 4 minute 31 sekondes,4minute 32 sekondes, 4minute 33 sekondes STOP!Luister nou na die opname!Geen musiek? Slegs geluide!Wat is die doel van hierdie komposisie?Volgens die komponis probeer hy om komposisiemiddele so te rangskik dat hy nie ‘n idee het van wat gaan gebeur nie! Sy doel is om die doel uit te skakel. En die doel van hierdie doellose musiek word bereik as mense leer om te luister – ook na alledaagse geluide! Hierdie tipe musiek bevorder die kommunikasie tussen die komponis en die luisteraar.Aktiwiteit 3 (Groep en individueel)
Verdeel in groepe. Bestudeer die illustrasie, luister na die opname en bespreek en beantwoord die vrae:Table 1
Doen navorsing oor Hip-Hop, Rap en Kwaito m.b.v. die internet, tydskrifte, video's, resensies in koerante, ens. en voltooi dan die vrae waaroor jy onseker was.Lees die volgende gedeeltes uit verskillende “Rap”-liedere. Sê dit ritmies:Figure 3Kies ‘n onderwerp waarvan jy genoeg weet (of lees na oor die onderwerp). Jou benadering moet positief wees en jy kan positiewe kommentaar op maatskaplike probleme lewer – altyd ‘n positiewe boodskap. Moontlike onderwerpe: VIGS-Rap (VIGS-positief, m.a.w. ‘n positiewe benadering tot VIGS), Drank-en-“Drug”-vrye Rap, Respek vir ander, ens. Vertel jou storie in rym. Die eerste lyn moet ‘n sterk ritme hê en die tweede moet daarmee rym – dit moet dieselfde ritme hê.Herhaal ritmepatrone. Party lyne kan lank wees, ander weer kort.Rym dus in koeplette (twee-twee)Refrein: Dit is ‘n groep reëls wat dieselfde bly.Sterk klanke om te gebruik: BR, DR, KR, PR, SL, ST, STR, TRNou is dit tyd vir HIP-HOP! (OF KWAITO)Gebruik die kletsrym (rap) wat geskryf is en voeg die res by wat benodig word vir Hip-Hop!Julle kan in groepe werk: een leerder kan briekdans, een (of meer) kan die DJ wees, een moet rymklets en die res van die groep kan ‘n plakkaat met die titel in graffiti ontwerp.Julle kan ‘n “live “ optrede voor die klas hou of dit op video opneem.Maak gebruik van verbeelding asook alle moontlike tegnologie tot julle beskikking! (Liggaamsperkussie en klanke kan ook gebruik word.) Onthou daar is nie reëls nie! VOORBEELDE: Slimskud – Azanian Brasse van die Kaap Will SmithONTHOU: Jy kan net Rap oor ‘n onderwerp waarvan jy genoeg weet!
« Previous module in collection Skep 'n advertensie of promosieveldtog
Next module in collection » Strooisage of poppekas
This work is licensed by Siyavula Uploaders under a Creative Commons Attribution License (CC-BY 3.0), and is an Open Educational Resource. Last edited by Siyavula Uploaders on Jun 16, 2009 4:23 am +0000. Add to a lens